L’Ajuntament de Burjassot inicia relacions financeres amb Cajamar
2025-07-24

L’Ajuntament de Burjassot ha iniciat relacions amb l’entitat de serveis financers Cajamar Caixa Rural. Aquesta relació s’ha materialitzat amb la signatura d’una pòlissa de crèdit amb l’entitat, amb seu a Burjassot (carrer Josep Carsí) i l’objectiu del qual és continuar donant-se a conéixer en el municipi, també a través de les relacions establides amb l’administració local. En presència de la tresorera municipal i del secretari del consistori, l’alcalde de Burjassot ha signat la pòlissa de crèdit juntament amb el director de l’oficina de Cajamar a Burjassot, Jordi Lorenzo Clemente.

Les condicions del crèdit signat pel consistori són a tipus d’interés del 0% i exempt de comissions en compte, unes condicions pràcticament impossibles d’aconseguir, hui dia. Així, Cajamar que s’ha compromés a prestar serveis financers a l’Ajuntament a cost zero i a facilitar l’atenció als ciutadans de Burjassot en les seues gestions tributàries. La proximitat a l’Ajuntament i el seu servei d’atenció de caixa faciliten, a més, aquesta tasca.